Prinses Di se dood nie weer ondersoekPrinses Diana Die Britse polisie het bekend gemaak dat nie genoeg bewyse gevind kon word om die ondersoek na prinses Diana, haar vriend Dodi al-Fayed en chauffeur te heropen nie. Hulle het in 1997 in Frankryk verongeluk toe hulle blykbaar vir die paparazzi gevlug het. Die polisie het in Augustus aangekondig dat nuwe inligting ontvang is. Die media het destyds berig dat ‘n lid van die Britse leër by die voorval betrek word. Die polisie het egter pas aangekondig dat geen betroubare, geloofwaardige inligting ontvang is nie. ŉ Koninklike woordvoerder het gesê daar is geen kommentaar nie.